“เงินบาท” อ่อนค่ารอบ 6 ปีครึ่ง แตะ 36.07 บ. กังวลเศรษฐกิจถดถอย
“เงินบาท” อ่อนค่าสุดรอบ 6 ปีครึ่ง หลุดระดับ 36 บ./ดอลลาร์ แตะ 36.07 บ. เหตุตลาดปิดรับความเสี่ยงจากความกังวลเศรษฐกิจถดถอย
“เงินบาท” อ่อนค่าสุดรอบ 6 ปีครึ่ง หลุดระดับ 36 บ./ดอลลาร์ แตะ 36.07 บ. เหตุตลาดปิดรับความเสี่ยงจากความกังวลเศรษฐกิจถดถอย
6 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้อยู่ที่ระดับ 36.07 บาท/ดอลลาร์ อ่อนค่าสุดในรอบ 6 ปีครึ่ง โดยอ่อนค่าต่อเนื่องจากเปิดตลาดเมื่อเช้าที่ระดับ 35.99 บาท/ดอลลาร์ ระหว่างวันเงินบาทเคลื่อนไหวในกรอบ 35.92 – 36.08 บาท/ดอลลาร์
สำหรับเย็นนี้เงินบาทอ่อนค่าหลุดระดับ 36 บาท/ดอลลาร์ เนื่องจากตลาดปิดรับความเสี่ยง โดยยังคงกังวลเรื่องเศรษฐกิจถดถอยทั้งในสหรัฐฯ และยุโรป ด้านสกุลเงินภูมิภาคส่วนใหญ่อ่อนค่าเช่นเดียวกับบาท
ส่วนปัจจัยที่ต้องติดตามคืนนี้ คือ ดัชนีภาคบริการเดือนมิ.ย. จากสถาบันจัดการด้านอุปทานของสหรัฐ (ISM) และคณะกรรมการกำหนดนโยบายการเงินของธนาคารกลางสหรัฐ (FOMC) เปิดเผยรายงานการประชุมของเดือน มิ.ย. 65
ทั้งนี้นักบริหารเงิน ประเมินกรอบการเคลื่อนไหวของเงินบาทวันพรุ่งนี้ไว้ที่ 35.95 – 36.15 บาท/ดอลลาร์